Brief: Verkrampte regses en kloekserwatiewe – praag.co.za
"Pas aan of sterf," het PW Botha gesê. In die Anglosfeer het die woord "cuckold", wat volgens Infogalactic die volgende is, "A cuckold is the husband of an adulterous wife. In evolutionary biology, the term is also applied to males who are unwittingly investing parental effort in offspring that are not genetically their own…" onlangs 'n nuwe gebruik gekry. Die kern van die woord word op sy eie gebruik, of met "conservative" gepaar om dan "cuckservative" te maak.
In Afrikaans sien ek mense gebruik die woord "kloekserwatief". Die term word as 'n skeldwoord gebruik om regse of konserwatiewe mans af te kraak wat verkies om toe te gee aan die eise en bevele van linkses, in die hoop dat die hoofstroommedia hom sal aanvaar en goedkeur, en nie 'n rassis sal noem nie. Sulke mans dink dit is belangriker om op 'n morele miershoop te veg en te verloor, in plaas van om hulle edel "waardes" te vededig en die opponent aan te pak op dieselfde wyse as wat linkses met regses doen.
Die Afrikanerweergawe van 'n kloekserwatief is na my mening: 'n man wat op Saterdae rustig sit en rugby kyk met sy hande op sy pens, terwyl een van sy twee bediendes die vleis braai. Sy sagte wange verklap sy daaglikse ontbyt van spek en eiers, en hy lyk altyd of hy warm kry. Hy oefen drie keer 'n week pligsgetrou op sy loopband, wat hy teen 'n nie te steil helling van 7.5 grade stel, teen 'n matige spoed. Dít om die vetjies te verbrand; of so sê hy.
In die politiek is hy natuurlik "gematig", en glad nie 'n rassis nie. Hy behandel iedereen met eerbied en respek; hy beoordeel 'n man volgens sy karakter en nie sy velkleur nie. Hy dink die grondwet is 'n wonderlike dokument, en hou 'n klein boekie daarvan op sy bedkassie langs sy Bybel. Hy dink ook as 'n mens net die tyd sal neem om met dié wat ons haat en wil uitmoor te sit en 'n gesprek te voer, mens altyd gemene grond sal vind om 'n positiewe toekoms saam te bou.
Sy gesinslewe is in geen beter toestand nie. Sy dogter kuier graag saam met swart mans (met uitstekende karakter natuurlik), terwyl sy nuwe vrou en sy vrou se kind hom openlik verafsku.
Sulke mans is werklik verkramp, veral uit 'n regse perspektief. Hulle dink dat die liberaal-demokratiese staat die toppunt van die mense se politieke evolusie is. Nog meer, hy glo dat die strewe na die Nuwe Wêreldorde 'n evolusie en nie 'n revolusie moet wees nie, nes Ian Smith van Rhodesië. Hy vermy ten alle koste om menslike biodiversiteit te bespreek. Hy sal toelaat dat sy dogter haar in die duisternis in vermeng, so bang is hy om 'n rassis deur een of ander swart jeugdige genoem te word.
Nou, ek is self geen grondwetaanbidder of "grondwetter" (Hermann Giliomee) nie; ek neem ook nie Bantoebeloftes ernstig op nie. Ek dink sulke mans is deel van die rede hoekom ons op hierdie geskiedkundige laagtepunt verkeer. Hulle is heeltemal onbevoeg vir die stryd waarmee ons te doen het. Sou dit van my afhang, sou ons die laers al begin toetrek het; en enige iemand links van AfriForum (Edms.) Bpk. buite laat om dood te gaan. Verraad het 'n prys.
'n Groot stryd lê vir ons voor. Dit sal tot ons voordeel wees om solank swakheid en teenstrydigheid uit ons volksiel te verwyder.
Skrywer praagGepubliseer op 29 Mei 2017 30 Mei 2017 Kategorieë Briewe, MeningsSleutelwoord Afrikaner!, cuckservative, kloekserwatief, links, regs, verkramp